Luettelo digimoneista U–Z
Z > ZeedMillenniummon

ZeedMillenniummon on Millenniummonin voimakkaampi Mega-muoto. ZeedMillenniummon muistuttaa kaksipäistä hirviömäistä olentoa, jolla on ympärillään vihreä datasta muodostunut kehä. ZeedMillenniummonin hyökkäyksiä ovat Time Destroyer, Chrono Paradox, Time Unlimited ja Dimension Destroyer.
Pelissä Digimon Adventure 02: Tag Tamers ZeedMillenniummon syntyi, kun Millenniummon tuhoutui ja sen ytimenä toimivan Moon=Millenniummonin kristallikuori särkyi, vapauttaen Millenniummonin pahan hengen todelliset voimat. ZeedMillenniummon lähetti Ryo Akiyaman kimppuun virtuaalitodellisuusdigimoneja, mutta Ryo onnistui Monodramonin avulla kukistamaan heidät ja Ryo onnistui lopulta kukistamaan ZeedMillenniummonin lopullisesti.
ZeedMillenniummon esiintyi myös Digimon Xros Wars -mangassa, jossa Bagramon loi ZeedMillenniummonin yhdistämällä AxeKnightmonin Millenniummonin kanssa. Myöhemmin ZeedMillenniummon yhdisti Shademonin ja Neneen itseensä vangiten Neneen Moon=Millenniummonin kristallin sisälle. Myöhemmin Neneen puhdistuttua Shademonin pahuudesta ja kehityttyä Luminamoniksi, Mikey, Christopher, Kotone ja Luminamon pakottivat ZeedMillenniummonin palaamaan takaisin alemmalle asteelleen, jolloin ZeedMillenniummon kukistui lopullisesti.
Vuoden 2020 Digimon Adventure -sarjassa Millenniummon taisteli muinoin WarGreymonia, MetalGarurumonia, Hououmonia, HerculesKabuterimonia, Rosemonia, Vikemonia, Seraphimonia ja Ophanimonia vastaan ZeedMillenniummonin hahmossa ennen kuin hänen ruumiinsa tuhottiin. Millenniummonin ruumiin jäänteet, pimeyden kristallit, putosivat Ikuiselle mantereelle, kun taas Millenniummonin sielu selvisi pienemmän pimeyden kristallin sisällä Moon=Millenniummonin hahmossa, jonka Devimon ja SkullKnightmon löysivät. Mustat salamat iskivät jatkuvasti Ikuiselle mantereelle ja pyrkivät ohjautumaan FAGA:aan, Millenniummonin ruumiin suurimpaan palaseen, voidakseen salamoiden mukana virtaavalla datalla luoda Millenniummonille uuden ruumiin.
Kun Goldramon ja Holydramon myöhemmin tuhoavat ruumiinsa takaisin saaneen Millenniummonin, Millenniummonin henki kehittyy ZeedMillenniummoniksi, joka alkaa voimillaan ajaa Digimaailmaa kohti maailmanloppua. Digimaailma sekä Valittujen kanssa ystävystyneet digimonit lähettävät omaa sisäistä toivoa ja valoaan Valituille planeetan sisältä ja antaa WarGreymonin Gaia Force -hyökkäykseen lisää voimaa. ZeedMillenniummon kuitenkin torjuu Gaia Forcen voimillaan, jolloin Goldramon ja Holydramon tehostavat Gaia Forcea vielä entisestään niin, että se tuhoaa ZeedMillenniummonin.
Digimon Ghost Gamessä Moon=Millenniummon kehittyi ZeedMillenniummoniksi yhdistettyään itseensä Igashira Torun, Igashira Kotohan ja Higashimitarai Kiyoshiron elämänenergiat. ZeedMillenniummon aikoi tuhota maailman avaamansa mustan aukon kautta. Jinno Manami kuitenkin ohjasi sankarit hyökkäämään häntä vastaan, sillä vaikka hän oli ZeedMillenniummonissa, hän ei ollut osa sitä ja toimisi siten heikkona kohtana, ja hän oli jo kuollut, joten he eivät tappaisi häntä. Siriusmon ja Diarbbitmon tekivät kuten hän halusi, pysäyttäen ZeedMillenniummonin ja palauttaen hänet nukkuvaksi Moon=Milleniumoniksi, jonka Hiro Amanokawa otti mukaansa.
ZeedMillenniummon on esiintynyt myös videopeleissä Digimon Tamers: Brave Tamer, Digimon Tamers: Battle Spirit Ver. 1.5 ja Digimon World Dawn and Dusk.